ประกาศคณะกรรมการกํากับและส่งเสริมการประกอบธุรกิจประกันภัยเรื่อง หลักเกณฑ์ วิธีการและเงื่อนไขในการขอรับใบอนุญาต การอนุญาต การขึ้นทะเบียนและการขอต่ออายุใบอนุญาตเป็นผู้ประเมินวินาศภัย การตรวจสอบและประเมินวินาศภัยที่ต้องดําเนินการโดยผู้ประเมินวินาศภัยพ.ศ. 2552---------------------------------------------------- อาศัยอํานาจตามความในมาตรา 35/1 มาตรา 35/2 และมาตรา 35/4 แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 ประกอบกับมติที่ประชุมคณะกรรมการกํากับและส่งเสริมการประกอบธุรกิจประกันภัย ครั้งที่ 6/2552 เมื่อวันที่ 26 มิถุนายน พ.ศ. 2552 คณะกรรมการกํากับและส่งเสริมการประกอบธุรกิจประกันภัยออกประกาศไว้ ดังนี้ข้อ ๑ ในประกาศนี้ "ผู้ประเมินวินาศภัย" หมายความว่า ผู้ได้รับใบอนุญาตเป็นผู้ประเมินวินาศภัยจากนายทะเบียนและขึ้นทะเบียนต่อสํานักงานคณะกรรมการกํากับและส่งเสริมการประกอบธุรกิจประกันภัย "สํานักงาน" หมายความว่า สํานักงานคณะกรรมการกํากับและส่งเสริมการประกอบธุรกิจประกันภัยหมวด ๑ การขอรับใบอนุญาตและขึ้นทะเบียนเป็นผู้ประเมินวินาศภัย และการขอต่ออายุใบอนุญาตเป็นผู้ประเมินวินาศภัย-------------------------------------ข้อ ๒ ผู้ขอรับใบอนุญาตเป็นผู้ประเมินวินาศภัยต้องมีคุณสมบัติอย่างหนึ่งอย่างใด ดังต่อไปนี้ 2.1 ได้รับอนุญาตให้เป็นผู้ประกอบวิชาชีพวิศวกรรมควบคุมตามกฎหมายว่าด้วยวิศวกร หรือเป็นผู้ประกอบวิชาชีพสถาปัตยกรรมควบคุม (แล้วแต่กรณี) และต้องมีประสบการณ์ทางด้านการประเมินความเสียหายต่อเนื่องกันไม่น้อยกว่าสามปี 2.2 สําเร็จการศึกษาไม่ต่ํากว่าระดับประกาศนียบัตรวิชาชีพชั้นสูง หรืออนุปริญญา หรือปริญญาตรี หรือเทียบเท่า และต้องมีประสบการณ์ทางด้านการประเมินความเสียหายต่อเนื่องกันไม่น้อยกว่าห้าปี 2.3 สําเร็จการศึกษาไม่ต่ํากว่าระดับประกาศนียบัตรวิชาชีพหรือเทียบเท่า และต้องมีประสบการณ์ทางด้านการประเมินความเสียหายต่อเนื่องกันไม่น้อยกว่าเจ็ดปีข้อ ๓ ผู้ขอรับใบอนุญาตเป็นผู้ประเมินวินาศภัยต้องไม่มีลักษณะต้องห้าม ดังต่อไปนี้ 3.1 เป็นบุคคลวิกลจริตหรือจิตฟั่นเฟือนไม่สมประกอบ 3.2 เคยต้องคําพิพากษาถึงที่สุดให้ลงโทษจําคุกในความผิดเกี่ยวกับทรัพย์หรือความผิดตามมาตรา 90/1 หรือมาตรา 90/2 เว้นแต่ได้พ้นโทษมาแล้วไม่น้อยกว่าห้าปีก่อนวันขอรับใบอนุญาต 3.3 เป็นพนักงาน ลูกจ้าง หรือที่ปรึกษาของบริษัท 3.4 อยู่ระหว่างถูกพักใช้ใบอนุญาตเป็นผู้ประเมินวินาศภัย 3.5 เคยถูกเพิกถอนใบอนุญาตเป็นผู้ประเมินวินาศภัยในระยะเวลาห้าปีก่อนวันขอรับใบอนุญาตข้อ ๔ ผู้มีคุณสมบัติตามข้อ 2 และไม่มีลักษณะต้องห้ามตามข้อ 3 ซึ่งประสงค์จะขอรับใบอนุญาตและขึ้นทะเบียนเป็นผู้ประเมินวินาศภัยต้องผ่านการอบรมจากสํานักงานหรือสถาบันที่สํานักงานรับรอง โดยให้ยื่นคําขอรับใบอนุญาตเป็นผู้ประเมินวินาศภัยต่อนายทะเบียนเพื่อพิจารณาอนุญาต และขึ้นทะเบียนต่อสํานักงาน ตามแบบคําขอรับใบอนุญาตพร้อมหลักฐานที่นายทะเบียนกําหนดข้อ ๕ ใบอนุญาตเป็นผู้ประเมินวินาศภัยให้เป็นไปตามแบบที่นายทะเบียนกําหนด และให้มีอายุสองปีนับแต่วันที่ออกใบอนุญาตข้อ ๖ ผู้ได้รับใบอนุญาตเป็นผู้ประเมินวินาศภัย ที่ประสงค์จะขอต่ออายุใบอนุญาต ให้ยื่นคําขอต่ออายุใบอนุญาตตามแบบที่นายทะเบียนกําหนดต่อนายทะเบียนภายในกําหนดสองเดือนก่อนใบอนุญาตสิ้นอายุ โดยผู้ขอต่ออายุใบอนุญาตต้องมีหนังสือรับรองว่าผ่านการฝึกอบรมเพิ่มเติมจากสํานักงานหรือสถาบันที่สํานักงานรับรองหมวด ๒ หลักเกณฑ์ วิธีการและเงื่อนไขการตรวจสอบและประเมินวินาศภัยที่ต้องดําเนินการโดยผู้ประเมินวินาศภัย-------------------------ข้อ ๗ เมื่อมีความสูญเสียหรือความเสียหายไม่ว่าทั้งหมดหรือบางส่วนอันเกิดจากภัยที่ได้รับความคุ้มครองตามกรมธรรม์ประกันภัยที่ให้ความคุ้มครองความเสียหายทางกายภาพของทรัพย์สินที่เอาประกันภัยซึ่งมีจํานวนเงินเอาประกันภัยตั้งแต่ห้าสิบล้านบาทขึ้นไป การตรวจสอบและการประเมินวินาศภัยให้ดําเนินการโดยผู้ประเมินวินาศภัย ทั้งนี้ ต้องเป็นไปตามหลักเกณฑ์ วิธีการและเงื่อนไขตามที่กําหนดในหมวดนี้ กรณีความสูญเสียหรือเสียหายตามวรรคแรก มีมูลค่าไม่เกินหนึ่งล้านบาท หากบริษัทและผู้เอาประกันภัยสามารถตกลงกันได้ จะดําเนินการโดยไม่ใช้ผู้ประเมินวินาศภัยก็ได้ข้อ ๘ เมื่อมีกรณีตามข้อ 7 บริษัทต้องแจ้งให้ผู้เอาประกันภัยทราบทันที เพื่อให้ผู้เอาประกันภัยและบริษัทร่วมกันเลือกผู้ประเมินวินาศภัยที่ขึ้นทะเบียนไว้ ณ สํานักงานจํานวนหนึ่งคนให้แล้วเสร็จภายในสิบสี่วัน และให้บริษัทเป็นผู้ออกค่าใช้จ่ายในการประเมินวินาศภัย กรณีที่บริษัทและผู้เอาประกันภัยไม่สามารถตกลงเลือกผู้ประเมินวินาศภัยได้ ให้ใช้ผู้ประเมินวินาศภัยฝ่ายที่บริษัทเลือกทําการตรวจสอบและประเมินวินาศภัย โดยบริษัทเป็นผู้ออกค่าใช้จ่าย ทั้งนี้ ไม่ตัดสิทธิฝ่ายผู้เอาประกันภัยจะมอบหมายให้ผู้ประเมินวินาศภัยของตนทําการตรวจสอบและประเมินวินาศภัยโดยผู้เอาประกันภัยเป็นผู้ออกค่าใช้จ่ายข้อ ๙ ผู้ประเมินวินาศภัยต้องจัดทํารายงานเพื่อยื่นต่อบริษัทและผู้เอาประกันภัยตามแบบและรายการที่นายทะเบียนกําหนด ให้แล้วเสร็จภายในสี่สิบห้าวัน นับแต่วันที่ได้รับการเลือกเป็นผู้ประเมินวินาศภัย หากเหตุวินาศภัยรายนั้นเป็นภัยที่ไม่สามารถดําเนินการให้แล้วเสร็จตามกําหนดและมีเหตุผลอันสมควรตามความจําเป็น ให้ยื่นคําร้องขอขยายระยะเวลาต่อนายทะเบียนได้อีกไม่เกินสี่สิบห้าวัน ในกรณีที่ไม่สามารถดําเนินการตามวรรคแรกและมิใช่ความผิดของผู้ประเมินวินาศภัยหรือบริษัท เมื่อได้รับการร้องขอนายทะเบียนอาจอนุญาตให้ขยายเวลาออกไปตามพฤติการณ์แห่งกรณีข้อ ๑๐ กรณีที่ใบอนุญาตเป็นผู้ประเมินวินาศภัยสิ้นอายุ หรือผู้ประเมินวินาศภัยถูกพักใช้หรือถูกเพิกถอนใบอนุญาตไม่กระทบต่อความสมบูรณ์ของรายงานหรือเอกสารที่ผู้ประเมินวินาศภัยส่งไปให้แก่บริษัท หรือผู้เอาประกันภัยก่อนหน้านั้นข้อ ๑๑ ความสูญเสียหรือความเสียหายต่อทรัพย์สินที่เอาประกันภัยไม่ว่าทั้งหมดหรือบางส่วนซึ่งมีจํานวนเงินเอาประกันภัยตั้งแต่ห้าสิบล้านบาทขึ้นไป อันเกิดจากอุทกภัยครั้งใหญ่ของประเทศที่เกิดขึ้นในปี พ.ศ. 2554 บริษัทโดยความยินยอมของผู้เอาประกันภัยอาจมอบหมายให้บุคคลที่มีความรู้ความเชี่ยวชาญในสาขาต่าง ๆ เป็นผู้กระทําการประเมินความเสียหายก็ได้ โดยให้ถือว่าเป็นการดําเนินการตามข้อ 7 แห่งประกาศนี้แล้ว ทั้งนี้ ตั้งแต่บัดนี้เป็นต้นไปผู้มีอํานาจลงนาม - ประกาศ ณ วันที่ 19 สิงหาคม พ.ศ. 2552 สถิตย์ ลิ่มพงศ์พันธุ์ปลัดกระทรวงการคลังประธานคณะกรรมการกํากับและส่งเสริมการประกอบธุรกิจประกันภัย